
Вх. № ОС-01-3972/15.07.2026 г.
                                                        ОТЧЕТ

ЗА ДЕЙНОСТТА НА ОБЩЕСТВЕНИЯ СЪВЕТ
КЪМ 18 СРЕДНО УЧИЛИЩЕ „УИЛЯМ ГЛАДСТОН“
ЗА УЧЕБНАТА 2025/2026 ГОДИНА


Настоящият отчет за дейността на Обществения съвет към 18 СУ „Уилям Гладстон“ обхваща учебната 2025/2026 г. и се приема на основание чл. 17 от Правилника за създаването, устройството и дейността на Обществените съвети към детските градини и училищата (наричан по-нататък Правилника).
I. Организационни въпроси
Общият брой на проведените заседания на Обществения съвет през учебната 2025/2026 г. е 5 (пет). Всички заседанията са проведени в присъствена форма на територията на 18 СУ „Уилям Гладстон“. За проведените заседания се изготвят съответни протоколи. 
Всички заседания на Обществения съвет са провеждани въз основа на поименни покани до членовете и до директора на училището, заместник-директорите, съответни длъжностни лица, чиито длъжности или задачи биха подпомогнали задълбоченото разискване на въпросите от дневния ред. Поканите са изпращани в срока по чл. 20, ал. 2 от Правилника.
Поканите за заседанията и взетите решения се поставят на мястото за обявления в сградата на училището и на интернет страницата му, в секция „Училището“, подсекция „За нас“, рубрика „Обществен съвет“. При спазване на нормативните изисквания за всяко заседание е воден протокол, към който е прилаган присъствен списък и списък с приетите решения. На всички заседания е налице кворум от членовете на постоянния състав на Обществения съвет, поради което не се е налагало отправяне на покана до резервните членове.
Документацията на Обществения съвет се съхранява на определено със заповед на директора на 18 СУ място, достъпно за всички членове на Съвета. Поканите, протоколите, писмата за кореспонденция и становищата на Обществения съвет се регистрират в съответните електронни дневници на училището, съгласно чл. 25, ал. 2 от Правилника.
II. Дейност на Обществения съвет по чл. 269 от Закона за предучилищното и училищното образование и по чл. 16, ал. 1 от Правилника
1. На първото заседание през учебната 2025/2026 г., проведено присъствено на 20.10.2025 г., е приет годишен отчет за дейността на Обществения съвет през предходната 2024/2025 г., както и за цялостния тригодишен период за дейността на предишния Обществен съвет от ноември 2022 г. до декември 2025 г.  С цел публичност и отчетност на дейността е прието годишният отчет да се представи от председателя на Обществения съвет на училището за поставяне на мястото за обявления в сградата на училището, да се публикува на интернет страницата на училището, както и да се представи и обсъди публично на среща с родителите от училището. Предвид изискванията на Правилника е проведено публично обсъждане на отчета за работата през тригодишния период, публикуван е на интернет страницата на училището и на мястото за обявления в училището.
На първото заседание на Обществения съвет, в изпълнение на чл. 269, ал. 1, т. 4 от Закона за предучилищното и училищното образование и чл. 16, ал. 1 от Правилника е: 
1. Дадено становище от О.С. по отчета за изпълнение на бюджета на 18 СУ за:
-  второ тримесечие на 2025 г. /шестмесечен – м. юни/, в съответствие с чл.16, ал. 1, т. 4 от Правилника за създаване, устройство и дейността обществените съвети към детските градини и училища - разпределението на бюджета по дейности и отчет за изпълнението му, изпратено с писмо си изх. № ОС-01-1238 от 05.08.2025 г.  от 18 СУ „Уилям Гладстон“.
- за трето тримесечие на 2025 г. /м. септември/, в съответствие с чл.16, ал. 1, т. 4 от Правилника за създаване, устройство и дейността обществените съвети към детските градини и училища - разпределението на бюджета по дейности и отчет за изпълнението му. 
2. Приет е ежегодния отчет на директора за изпълнението на Стратегията за развитието на училището за 2024 – 2025 учебна година, в изпълнение на чл.16, ал. 1, т. 1 от Правилника за създаване, устройство и дейността обществените съвети към детските градини и училища.
3. Приет е Отчета за дейността на третия Обществен съвет към 18 СУ „Уилям Гладстон“ през тригодишния мандат от декември 2022 – ноември 2025 г. 
4. Обсъдена е и е одобрена Стратегията за развитие на 18 СУ „Уилям Гладстон“ за периода 2025 – 2030 г. 
Приложени са към поканата и протокола от проведеното заседание и необходими материали по дневния ред:
1. Отчет за второ тримесечие /шестмесечен – м.юни/ и трето тримесечие / деветмесечен – м. септември/ на 2025 г. на 18 СУ „Уилям Гладстон“.
1. Отчет на директора за изпълнението на Стратегията за развитието на училището за 2024 – 2025 учебна година.  
2. Отчета за дейността на третия Обществен съвет към 18 СУ „Уилям Гладстон“ през тригодишния мандат от декември 2022 – ноември 2025 г.
3. Стратегия за развитие на 18 СУ „Уилям Гладстон“ за периода 2025 – 2030 г.
Председателят подложи на гласуване дневния ред. Същия беше гласуван от всички членове на заседанието на Обществения съвет и приет.
2. На 20.11.2025 г., във връзка с Правилника за създаването, устройството и дейността на обществените съвети към училищата, издаден от Министерство на образованието и науката се проведе събрание на родителите за излъчване на представители на родителите за членове на Обществения съвет към 18 СУ „Уилям Гладстон“.
На събранието се води протокол от протоколчик – учител в 18 СУ „Уилям Гладстон“ определена със заповед № РД-17-143/08.10.2025 г. на директора на училището. На събранието на родителите присъстваха 73 родители. 
Събранието на родителите се ръководеше от г-жа Ралица Кирилова - директор и г-жа Елисавета Владимирова – зам.-директор по АСД. 
Събранието протече при следния дневен ред:
· Запознаване с отчета за дейността на Обществения съвет към училището за учебните години в периода на 2022/2025 г., включително и за целия тригодишен мандат с обобщен доклад, изготвен от председателя на Обществения съвет. 
· Избор на състав /членове и резервни членове/ на Обществен съвет към 18 СУ „Уилям Гладстон“.
Представен беше обобщен отчет за дейността на ОС към училището за периода на учебните години от 2022 - 2025 г, което се отнася до целия тригодишен мандат на Обществения съвет от Ралица Ал Ариани – председател на Обществения съвет през изтеклия период. Обобщеният отчет за дейността на ОС към училището беше подкрепен и с изказване на Александра Арбекова – родител и член на О.С., във връзка с предизвикателствата пред родителите и учениците и техните взаимоотношения на подкрепа и сътрудничество. 
Въпроси, отговори, коментари, предложения от страна на родителите не възникнаха. Последва благодарност от Ралица-Ал-Ариани към ръководството на училището за съдействието, успешната и ползотворна работа на Обществения съвет през тригодишния период. 
Бяха обсъдени и бяха направени предложения от родители на ученици от училището.   

За седемчленния състав на Обществения съвет са излъчени следните представители на родителите:
1. Даниела Табакова 
1. Александра Арбекова 
2. Евгения Богданова 
3. Искрен Миланов 
4. Десислава Пенева 
5. Славея Велкова 
  За седемчленния състав на Обществения съвет са излъчени следните резервни членове на представителите на родителите:
1. Нина Здравкова 
1. Мартин Стоянов 
2. Александър Сандев
3. Христофор Добрев 
4. Мартина Ставрева 
5.  Йоана Лечева 
Резервните членове са подредени съобразно броя на получените гласове, което да определи и поредността на заместване.
Към писмо от СО, район „Възраждане“ с вх. № РД-30-343/08.10.2025 г. в 18 СУ „Уилям Гладстон“ е приложена заповед № РВЕ25-РД09-348/04.09.2025 г. на г-н Станислав Илиев, кмет на р-н „Възраждане“ е предложена за член на Обществения съвет г-жа Елена Атанасова – Началник отдел „Образование, социални дейности и проекти“ към СО, р-н „Възраждане“.
Членовете на новоизбрания седемчленен състав на Обществения съвет попълниха декларация по чл. 5, ал. 1 от Правилника за създаването, устройството и дейността на обществените съвети към детските градини и училищата и в съответствие с Регламент (ЕС) 2016/679 на Европейския парламент и на Съвета, Закона за защита на личните данни и вътрешните правила на администратора на лични данни - 18 Средно училище „Уилям Гладстон“, град София, които се съхраняват в документацията на Обществения съвет в стая № 4.
Със заповед № РД-17-511/20.11.2025 г. и на основание, чл. 258, ал. 1 и чл. 259, ал. 1 от ЗПУО, във връзка с чл. 14, ал. 1 от Правилника за създаването, устройството и дейността на Обществените съвети към детските градини и училищата и в изпълнение на Наредба № 15 от 22.07.2019 г. за статута и професионалното развитие на учителите, директорите и другите педагогически специалисти е определен поименният състав на членовете на Обществения съвет на 18 СУ „Уилям Гладстон“, въз основа на протокол с вх. № ОС-01-904/20.11.2025 г. в училището, от проведеното събрание на родителите на 20.11.2025 г. в 18 СУ „Уилям Гладстон“ и на писмените уведомления от финансиращия орган, постъпили с писмо от СО, район „Възраждане“ с вх. № РД-30-343/08.10.2025 г. в 18 СУ „Уилям Гладстон“ и приложена заповед № РВЕ25-РД09-348/04.09.2025 г. на кмета на р-н „Възраждане“, където е предложена за член на Обществения съвет г-жа Елена Атанасова – Началник на отдел „Образование, социални дейности и проекти“ към СО, р-н „Възраждане“, считано от датата на заповедта:
Обществен съвет:
1. Елена Атанасова – Началник отдел „Образование, социални дейности и проекти“ към СО, р-н „Възраждане“
1. Даниела Табакова 
2. Александра Арбекова 
3. Евгения Богданова 
4. Искрен Миланов 
5. Десислава Пенева 
6. Славея Велкова 

Резервни членове:
1. ……………………………………………………… район „Възраждане“ 
1.  Нина Здравкова 
2. Мартин Стоянов 
3. Александър Сандев
4. Христофор Добрев 
5. Марина Ставрева 
6. Йоана Лечева 
 3. Второто заседание на Обществения съвет е насрочено за 05.12.2025 г. и присъствено с единодушие са взети решения за:  
- Избор на председател на Обществения съвет, съгласно чл.18, ал.1 от Правилника за създаването, устройството и дейността на обществените съвети към детските градини и училищата – от членовете на О.С. е избрана за председател на ОС Александра Арбекова, родител на ученик от 18 СУ „Уилям Гладстон“ 
- Разгледан е проект на училищния план-прием за учебната 2026/2027 г. и е дадено  положително становище за него, в изпълнение на чл. 16, ал. 1, т. 10 от Правилника, на основание чл. 269, ал. 1, т. 10 от ЗПУО, както и на държавния план-прием за учебната 2026/2027 г. В изпълнение на задачите си по чл. 269, ал. 1 от Закона за предучилищното и училищното образование, с решенията си от 05.12.2025 г. Общественият съвет изрази положително становище по училищния план-прием за учебната 2021/2022 г. по отношение на приема както в първи клас, така и след завършен седми клас. 
След обсъждане по време на второто заседание на О.С., Александра Арбекова  - председател на О.С. е изпратила две писма до Училищното настоятелство и до Ученическия съвет за излъчване на представители, които ще участват с право на съвещателен глас в заседания на О.С.
4. Със заповед № РД-17-650/08.12.2025 г. на директора на училището е определена Александра Арбекова – председател на ОС за член на комисията по етика в 18 СУ „Уилям Гладстон“.
5. На 26.01.2026 г. от Обществения съвет е взето положително становище във връзка с отчета за изпълнението на бюджета на училището за четвърто тримесечие на 2025 г. 
Обсъждани са и мерките за повишаване на реда, спазването на училищните правила и поддържането на приличен външен вид, с цел подобряване на учебната среда и дисциплината в училище. Разгледани са и възможните стимули за насърчаване на доброто поведение и отговорното отношение към общността. В рамките на договореното, предстои членовете на Обществения съвет да разработят кратки мотивационни послания/фрази, които да бъдат разположени на подходящи места в училището, с цел ненатрапчиво напомняне на учениците за спазване на добрия тон, взаимното уважение и поддържането на чистота.
6.  Част от членовете на ОС взеха участие на срещата с инспектиращия екип, определен със Заповед на директора на НИО /Национален инспекторат по образованието/ по време на инспектирането на 18 СУ през месец февруари 2026 г. На срещата взеха участие четирима представители от настоящия Обществен съвет, председателите на предходните два Обществени съвета, както и представители на родителската общност. Сред обсъжданите въпроси бяха качеството на образованието, учебно-възпитателната дейност, работата с родителската общност и прозрачността на управлението и ръководство на училището, стратегията за развитие на училището, извънкласните и спортните дейности, здравословния живот, екологичното възпитание и опазването на околната среда, запознаването на учениците с професиите и възможностите за развитие, наградите за високи постижения и заслуги, подкрепата при срещани затруднения и обратната връзка, информираността/мотивацията за олимпиади, състезания, конкурси, облагородяването и развитието на материалната база и образователната среда на училището, подобряването на информационната и комуникационната среда, недопускането на дискриминация, приобщаването, предотвратяването на проблемното поведение на учениците.
7. На четвъртото заседание на Обществения съвет, проведено на 21.04.2026 г., е дадено съгласие и положително становище за осъществяване на дейностите както следва:
– Разгледани са протоколите, съдържащи избора от учителите на учебниците, които се предоставят за безвъзмездно ползване на учениците за учебната 2026/2027 г. В следствие на обсъждане и явно гласуване е взето решение, като О.С. дава положително становище за избора от учителите на учебниците за учебната 2026/2027 г., които се предоставят за безвъзмездно ползване на учениците, в съответствие с чл.16, ал. 1, т. 8 от Правилника за създаване, устройство и дейността обществените съвети към детските градини и училища.
– Дадено е положително становище за първо тримесечие на 2026 г. /м. януари – м. март/, в съответствие с чл.16, ал. 1, т. 4 от Правилника за създаване, устройство и дейността обществените съвети към детските градини и училища - разпределението на бюджета по дейности и отчет за изпълнението му.
– Разглеждане от ОС на Националните програми за 2026 г. за развитие на образованието (от № 1 до № 24), одобрени с Решение № 278 от 09 април 2026 г. на Министерския съвет (публ. 14.04.2026 г.), даване на положително становище и взима решение за участие на училището в Националните програми за 2026 г., приети с Решение № 278 от 09 април 2026 г. на Министерския съвет (публ. 14.04.2026 г.): 
8. На последното си заседание за учебната 2025/2026 г., проведено на 25.06.2026 г., Общественият съвет продължи с дейността си и да разглежда и взима решение за съгласуване на училищните учебни планове. С Решение на Обществения съвет към 18 СУ „Уилям Гладстон“ от 25.06.2026 г. е изразено положително становище във връзка с представените училищни учебни планове.
Като опит да се формира трайна тенденция към разширяване на участието на родителската общност в различни аспекти на училищния живот са търсени и публични изяви, реализирани чрез публикации, например публикация на председателя на Обществения съвет Александра Арбекова за вестник „Учителско дело“ със заглавие „Уважавайте живота в себе си и живота около вас“ (бр. 22/08.06.2026 г.).
До председателя на О.С. и до директора на 18 СУ „Уилям Гладстон“ е постъпило едно предложение и писмо – изявление от родител на ученичка в 12 клас през м. юни 2026 г. Изготвен е отговор до подателя и предстои на следващо заседание членовете на О.С. да се запознаят с посочените по-горе постъпили писма. 
В обобщение заседанията на Обществения съвет към 18 СУ „Уилям Гладстон“ съответстват на изискването по чл. 19, ал. 1 от Правилника да се провеждат най-малко 4 пъти годишно, като задължително да се провежда заседание в началото на учебната година. По всички въпроси, които са в задачите на Обществения съвет по чл. 269 от Закона за предучилищното и училищното образование, е изразявано добросъвестно и своевременно становище от всички членове.
III. ДРУГИ ДЕЙНОСТИ
Извън нормативно определените си правомощия, през отчетния период Общественият съвет взе участие в мероприятия, по покана на директора на училището и по собствена инициатива, както следва:
· Откриване на цялостно ремонтирания трети етаж, източно крило на 18 СУ „Уилям Гладстон“;
· Участие на председателя и членове на Обществения съвет в създаването на организация и провеждане на държавните зрелостни изпити през учебната 2025/2026 г. на 20 и 27 май 2026 г.
· Участие съвместно с ръководството на училището в инициатива на МОН.
· Участие в празници и тържества на училището, базари за Коледа и Великден.
· Участия в публични/медийни изяви.
· Изготвяне на отговор до родител, във връзка с постъпили изявления.




ПРЕДСЕДАТЕЛ НА ОБЩЕСТВЕНИЯ СЪВЕТ:

Александра Арбекова

